TOP\_PLUSZ 3.3.2-21 „Helyi egészségügyi és szociális infrastruktúra fejlesztése”

Kedvezményezett: Nyékládháza Város Önkormányzata (konzorciumi partner: Bükkszentkereszt, Harsány, Kisgyőr Önkormányzata)

Projekt címe: Egészségügyi infrastruktúra fejlesztése Nyékládháza, Bükkszentkereszt, Harsány és Kisgyőr településeken

Projekt elszámolható összköltsége: 122.799.172 millió Ft

Támogatás összege:122.799.172 millió forint

Támogatás intenzitása: 100%

A projekt tervezett fizikai befejezése: 2025.08.31.

Projekt azonosító száma: TOP\_PLUSZ-3.3.2-21-2022-BO1-00023

**Projekt bemutatása**

**Nyékládháza Város, Bükkszentkereszt Község, Harsány Község és Kisgyőr Község Önkormányzata** közösen pályázatot nyújt be a TOP PLUSZ 3.3.2-21 „Helyi egészségügyi és szociális infrastruktúra fejlesztése” című pályázati felhívásra. A projekt célja, hogy a konzorciumban résztvevő településeken a jó minőségű közszolgáltatásokhoz való hozzáférés javítása érdekében egészségügyi alapellátás fejlesztése valósuljon meg. A fejlesztéssel hozzájárulnak az épületek gazdaságosabb fenntartásához, egységes településkép létrehozásához, a település lakossága szempontjából egy élhetőbb környezet kialakításához, valamint az érintett épületekben lévő szolgáltatások színvonalának emeléséhez. A fejlesztés hozzájárul a szolgáltatás minőségi javításához.

**Fejlesztéssel érintett egészségügyi alapellátást nyújtó szolgálatok:**

Nyékládháza – védőnői szolgálat (3433 Nyékládháza, Kossuth Lajos u. 43. Hrsz. 332)

Bükkszentkereszt - orvosi rendelő (3557 Bükkszentkereszt, szabadság telep 17. Hrsz. 1218)

Harsány - egészségház (3555 Harsány, Kossuth u. 45. Hrsz. 426/1)

Kisgyőr – orvosi rendelő (3556 Kisgyőr, Kossuth Lajos u. 11. Hrsz. 783)

 A projekt során kizárólag meglévő, működő praxisok és védőnői szolgálatok fejlesztése valósul meg.

 A fejlesztés során az **önállóan támogatható tevékenységek** közül az alábbiak kerülnek megvalósításra:

* Egészségügyi alapellátás infrastruktúra fejlesztése:
	+ felújítás, korszerűsítés (beleértve az épületgépészeti, épületvillamossági és épületszerkezeti fejlesztéseket)
1. Nyékládháza védőnői szolgálat felújítása
2. Bükkszentkereszt orvosi rendelő felújítása
3. Harsány egészségház klimatizálása
4. Kisgyőr orvosi rendelő (háziorvos, fogorvos és védőnő) felújítása

**Önállóan nem támogatható** tevékenységek:

* Akadálymentesítés – nem releváns, a fejlesztéssel érintett épületek akadálymentesek
* Azbesztmentesítés – nem releváns
* Nyilvánosság biztosítása
* Védőnői eszközbeszerzés

**Választható, önállóan nem támogatható** tevékenységek:

* Családbarát funkciók elhelyezését, kialakítását megvalósító fejlesztések (pl.: játszósarok kialakítása) – Nyékládháza, Bükkszentkereszt és Kisgyőr fejlesztése során megvalósul
* Kerékpár támaszok és tárolók kiépítése, korszerűsítése - Nyékládháza, Bükkszentkereszt és Kisgyőr fejlesztése során megvalósul
* Megújuló energiaforrások kialakítása (pl.: napkollektorok, fotovoltaikus napelemek) az épületek gazdaságosabb, korszerűbb üzemeltetése érdekében – Kisgyőr orvosi rendelő felújítása során az épületen napelemes rendszer kerül elhelyezésre
* Eszközbeszerzés - Nyékládháza, Bükkszentkereszt, Harsány és Kisgyőr esetében is megvalósul
* Járműbeszerzés – Nyékládháza esetében személygépkocsi és kerékpár is beszerzésre kerül

 A projekt teljes mértékben megfelel a **Pályázati felhívás 2.3. pontjában** támasztott feltételeknek, és vállaljuk az ott megfogalmazott elvárásokat a projekt előkészítése, megvalósítása és fenntartása során.

 A fejlesztés a 105/2015.(IV.23.) Korm. rendelet szerinti társadalmi-gazdasági és infrastrukturális szempontból kedvezményezett vagy jelentős munkanélküliséggel sújtott településen valósul meg. (Kisgyőr)

A fejlesztés nem kedvezményezett besorolású járásában valósul meg (290/2014. (XI.26.) Korm. rendelet szerint).

A projekt keretében multifunkcionális helyiség kialakítása tervezett. (Bükkszentkereszt)

 A projektben fejlesztendő/ létrehozandó infrastruktúra tartalmaz megújuló energia hasznosítására irányuló tevékenységet. (Kisgyőr)

 A projekt tartalmaz Digitalizációt elősegítő tevékenységet. (Nyékládháza, Bükkszentkereszt, Harsány, Kisgyőr)

 A tervezett fejlesztés illeszkedik a Borsod-Abaúj-Zemplén megyei területfejlesztési program stratégiai és horizontális céljaihoz, a megalapozó dokumentumban bemutatásra kerül.

**Számszerűsíthető eredmények:**

* Fejlesztéssel érintett egészségügyi alapellátást nyújtó szolgálatok (benne: háziorvos, házi gyermekorvos, fogorvosi, védőnői szolgálat és kapcsolódó ügyeleti ellátás, iskola-egészségügyi ellátás) száma: 8db

.

A projekt finanszírozása az Európai Unió támogatásával, az Európai Regionális Fejlesztési Alap Társfinanszírozásával, a Terület és Településfejlesztési Operatív Program Plusz keretén belül valósul meg.